Diari Oficial de la Generalitat Valenciana


Sumari del DOGV 3052, del 07-08-1997 (1997/8895)

ACORD de 28 de maig de 1997, de la Comissió Territorial d'Urbanisme de València, sobre la modificació de les Normes Subsidiàries de Planejament de Serra.
---------------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8895


Data del document
:   28-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de maig de 1997, de la Comissió Territorial d'Urbanisme de València, sobre la modificació de les Normes Subsidiàries de Planejament de Serra.  
La Comissió Territorial d'Urbanisme de València, en sessió del dia 28 de maig de 1997, va adoptar l'acord següent:  
Vist l'expedient remés per l'Ajuntament de Serra sobre la modificació de les normes subsidiàries de planejament, i de conformitat amb els següents:  
Antecedents de fet  
Primer  
L'Ajuntament de Serra va acordar sotmetre l'expedient de modificació de les normes subsidiàries de planejament a informació pública, mitjançant l'Acord de 25 de juny de 1996, i després del pertinent període d'exposició pública, en el qual no s'hi van presentar al·legacions, el mateix òrgan el va aprovar provisionalment el dia 4 de desembre de 1996.  
Segon  
El projecte consta de memòria informativa i justificativa i de plans d'informació i d'ordenació.  
Tercer  
El dia 3 d'abril de 1997 va ser remés a la Conselleria de Medi Ambient l'estudi d'impacte ambiental, sense que fins hui es tinga constatació de l'emissió de la preceptiva declaració d'impacte.  
Quart  
Serra té normes subsidiàries, aprovades definitivament per la Comissió Territorial d'Urbanisme el dia 27 de setembre de 1990.  
Cinqué  
L'expedient contenia les següents modificacions puntuals:  
- Primera modificació: desclassificació de 125.619,14 metres quadrats del denominat SAPU 4, al paratge de Roig de Penya, que passa a ser sòl no urbanitzable comú, i deixa, per tant, de ser sòl urbanitzable.  
- Segona modificació: canvi de qualificació de 54.000 metres quadrats de sòl no urbanitzable d'especial protecció a sòl no urbanitzable comú.  
La Comissió Territorial d'Urbanisme de València, en sessió del dia 13 de març de 1997, va adoptar, respecte de l'expedient, l'acord acord:  
- Suspendre l'aprovació definitiva de la primera modificació fins que es reparen unes deficiències, que, en síntesi, es referien a justificar el compliment dels criteris de sectorització de l'article 20 de la Llei Reguladora de l'Activitat Urbanística, respecte del SAPU 4, que resulta de l'actuació, i s'aporten els plans afectats de les normes degudament diligenciats.  
- No entrar a valorar la segona modificació fins que no s'emeta la preceptiva declaració d'impacte ambiental.  
Sisé  
L'Ajuntament ha remés la documentació d'esmena de la primera modificació, que conté plans d'informació i d'ordenació, i l'informe dels serveis tècnics municipals sobre la justificació dels criteris de sectorització respecte del SAPU resultant, juntament amb la ratificació pel Ple municipal d'aquesta reparació.  
Es justifiquen aquests criteris, i es parteix del fet que la delimitació s'ha efectuat tenint en compte el futur desenvolupament urbanístic dels sòls urbanitzables, i es possibilita, a més, sense perjudicar l'interés públic, la implantació de l'activitat religiosa que s'establirà en l'àrea desclassificada.  
S'indica que la línia delimitadora segueix un viari ja existent, almenys bàsicament, executat parcialment en desenvolupament del Pla Parcial Serravella, i que està previst que constituïsca l'eix viari principal d'accés tant en l'àrea que es desclassifica com a sòl urbanitzable, per a separar-se d'aquest per mitjà d'una línia recta, ja que no hi ha elements naturals o artificials que permeten basar-se en aquests.  
Seté  
La Comissió Informativa de la Comissió Territorial d'Urbanisme de València, en sessió del dia 19 de maig de 1997, va emetre l'informe sobre el projecte que ens ocupa, i compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
La tramitació és correcta de conformitat amb la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Segon  
En relació amb la justificació de la delimitació plantejada, la coincidència de part dels límits amb camins existents estaria en sintonia amb els criteris de sectorització establits en el mencionat article de la llei reguladora. Respecte del tram recte de la mateixa, podria admetre's l'excepcionalitat plantejada en aquest article, per tractar-se de sòl confrontant amb sòl urbanitzable i no impossibilitar el futur desenvolupament del SAPU 4.  
En qualsevol cas, en el desenvolupament posterior d'aquest sòl urbanitzable, en la fase necessària d'homologació del sector, s'hauran de contemplar els criteris de delimitació especificats en la llei reguladora.  
Tercer  
La Comissió Territorial d'Urbanisme és l'òrgan competent per a emetre dictamen de resolució sobre l'aprovació definitiva de les normes subsidiàries -i de les modificacions d'aquestes- de municipis menors de 50.000 habitants, de conformitat amb els articles 55.1 i 38.3, per remissió de la disposició transitòria setena, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista de tot el que s'ha exposat, la Comissió Territorial d'Urbanisme de València, en sessió del dia 28 de maig de 1997, acorda:  
Aprovar definitivament la primera modificació de l'expedient de modificació de les Normes Subsidiàries de Serra.  
L'Ajuntament de Serra haurà de notificar el contingut del present acord a tots els particulars interessats en l'expedient de referència.  
Contra la present resolució, que no posa fet la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.  
Tot això, sense perjudici que es puga interposar qualsevol altre recurs que s'estime pertinent.  
València, 28 de maig de 1997.- El secretari de la Comissió Territorial D'urbanisme: José Manuel Palau Navarro.